ഐപിഎല് രണ്ടാം പാദം: പുതിയ മൂന്ന് താരങ്ങളെക്കൂടി ടീമിലെത്തിച്ച് റോയല് ചലഞ്ചേഴ്സ് മുംബൈ: ഐപിഎല് 2021ന്റെ രണ്ടാം പാദം ആരംഭിക്കുന്നതിന് മുമ്ബ് പുതിയ മൂന്ന് താരങ്ങളെക്കൂടി ടീമിലെത്തിച്ച് റോയല് ചലഞ്ചേഴ്സ് ബാംഗ്ലൂര്. ശ്രീലങ്ക സ്പിന്നര് വനിഡു ഹസരംഗയെ ആദം സാംപയ്ക്ക് പകരം ടീമിലെത്തിച്ചപ്പോള് ന്യൂസിലാന്ഡിന്റെ ഫിന് അലന് പകരം ഓസ്ട്രേലിയയുടെ ടിം ഡേവിഡിനെയും ഓസീസ് പേസര് ഡാനിയല് സാംസിന് പകരം ശ്രീലങ്കന് താരം ദുഷ്മന്ത ചമീരയേയുമാണ് റോയല് ചലഞ്ചേഴ്സ് ടീമിലെത്തിച്ചിരിക്കുന്നത്. ഇന്ത്യക്കെതിരായ കഴിഞ്ഞ ടി20 പരമ്ബരയില് ഗംഭീര പ്രകടനമാണ് ഹസരംഗ കാഴ്ചവെച്ചത്. ടി20 പരമ്ബരയിലെ താരമായിരുന്നു ഹസരംഗ. മൂന്ന് മത്സരത്തില് നിന്ന് ഏഴ് വിക്കറ്റുകളാണ് ഹസരംഗ വീഴ്ത്തിയത്. സ്പിന്നിനെ പിന്തുണയ്ക്കുന്ന യുഎഇയിലെ പിച്ചില് ഹസരംഗയുടെ സാന്നിധ്യം ബാംഗ്ലൂരിന് മുതല്ക്കൂട്ടാകും. താരത്തിന്റെ ആദ്യ ഐപിഎല്ലാണിത്. പേസറായ ദുഷ്മന്ത ചമീര ന്യൂബോളില് മികച്ച പ്രകടനമാണ് ഇന്ത്യന് പരമ്ബരയില് കാഴ്ചവെച്ചത്. ബിഗ് ബാഷ് ലീഗിലൂടെ ശ്രദ്ധേയനായ താരമാണ് ടിം ഡേവിഡ്. 11 ടി20യില് നിന്ന് 429 റണ്സും അഞ്ച് വിക്കറ്റും അദ്ദേഹത്തിന്റെ പേരിലുണ്ട്. അതേസമയം, ടീമിന്റെ മുഖ്യ പരിശീലകസ്ഥാനത്ത് നിന്ന് സൈമണ് കാറ്റിച്ച് ഒഴിഞ്ഞു. മൈക്ക് ഹസന് പകരം മുഖ്യ പരിശീലകസ്ഥാനം ഏറ്റെടുത്തു.